ZAPISNIK
3. sjednice Vijeća Mjesnog odbora Petar Krešimir IV.
održane 4. kolovoza 2021. u prostorijama MO Petar Krešimir IV. sa početkom
u 13:15 sati.

Prisutni članovi Vijeća MO-a Petar Krešimir IV (dalje u tekstu: MO): Senada Kulašić, Tomislav Šola, Robert Lokar, Ana Štokalo.

Predsjednica MO-a Ana Štokalo predlaže sljedeći



DNEVNI RED


1. Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora, davanje mišljenja

2. Branimirova tržnica – privremena sanacija, davanje mišljenja

3. Pitanja i prijedlozi











1. Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora, davanje mišljenja
Članovi Vijeća MO-a glasaju i daju jednoglasno pozitivno mišljenje i donose sljedeći
Z A K L J U Č A K

o prijedlogu odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora


I. Vijeće Mjesnog odbora Petar Krešimir IV. daje pozitivno mišljenje na prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora. 

II. Ovaj će Zaključak biti dostavljen Vijeću gradske četvrti Donji grad. 



2. Branimirova tržnica – privremena sanacija, davanje mišljenja
Sukladno prijedlogu svih članova MO-a s 2. sjednice MO-a je na koordinaciji GČ „Donji grad“ održanoj 12. srpnja 2021. postavljeno pitanje predsjednice MO PKIV o statusu rekonstrukcije Branimirove tržnice na koje je predsjednik VGČ-a je odgovorio kako s obzirom na njegova službena saznanja o projektu nije izgledno da će skorije započeti radovi na Tržnici.

S obzirom na navedeno, u četvrtak, 29. srpnja 2021. je predsjednica MO-a elektroničkom poštom dostavila prijedlog za privremenu sanaciju Branimirove tržnice svim članovima MO-a. Nakon rasprave i unošenja predloženih izmjena u tekst prisutni članovi MO-a glasaju o prijedlogu.  Daje se jednoglasno pozitivno mišljenje na prijedlog. Viječe MO jednoglasno donosi sljedeći 




Z A K L J U Č A K

o prijedlogu programa za privremenu sanaciju Branimirove tržnice


I. Vijeće Mjesnog odbora Petar Krešimir IV. Raspravljalo je o prijedlogu programa za privremenu sanaciju Branimirove tržnice.

II. Vijeće Mjesnog odbora Petar Krešimir IV. Zaključilo je da je potrebna što hitnija sanaciju Branimirove tržnice i u skladu s tim donijelo je prijedlog privremene sanacije koji je sastavni dio ovog Zaključka.

III. Ovaj se Zaključak biti će dostavljen Vijeću gradske četvrti Donji grad. 



3. Pitanja i prijedlozi

U razdoblju od održavanja posljednje sjednice MO-a su tražene i izvršene sljedeće intervencije: izvršen je popravak dva nakrivljena prometna znaka i jednog izvrnutog rizola; traženi su sljedeći popravci: čišćenje granitnih kocki na području parka od smeća i obraslog bilja, popravak razvaljenog kamenog popločenja na pločniku iza kafića na Branimircu i dodavanje stupića na pješačkom prijelazu koji bi sprječavali da se automobili penju na nogostup pored kafića, traženo je micanje dvostruke ograde uz Branimirovu tržnicu na strani prometnice, nadomještanje znaka ograničenja brzine u Ulici kraljice Jelene na broju 1 koji je iščupan, postavljanje prometnog ogledala na križanju Krešimirovog trga i Hrvojeve ulice,  traženo je ograničenje brzine na 30 u cijeloj Ulici kraljice Jelene i na Krešimirovom trgu od broja 12 do 19. i oznake ograničenja brzine na cesti.

Na upit članova MO-a s 2. sjednice MO-a o rekonstrukciji pruge, na Koordinaciji održanoj 12. srpnja 2021. je najavljeno da će GČ „Donji Grad“ ponoviti slanje dopisa o kontroli brzine tramvajskog prometa ZET-u, a da situacija u gradskom proračunu i trenutni planovi ne predviđaju veliku rekonstrukciju pruga u bližoj budućnosti.

Sjednica se zaključuje u 14:00 h.


Zapisničarka: Ana Štokalo


KLASA:026-02/21-002/1272
URBROJ:251-06-11-112-21-2
Zagreb, 4. kolovoza 2021. 




Predsjednica Vijeća Mjesnog odbora
„Petar Krešimir IV.“

